CELEX: 32021D0701(01)
Language: ro
Date: 2021-05-18 00:00:00
Title: Decizia Autorității pentru partidele politice europene și fundațiile politice europene din 18 mai 2021 de adoptare a normelor de punere în aplicare a Regulamentului (UE) 2018/1725 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE, în raport cu restricționarea anumitor drepturi ale persoanelor vizate în conformitate cu articolul 25 din respectivul regulament 2021/C 257 I/01

1.7.2021   
               
               
                  RO
               
               
                  Jurnalul Oficial al Uniunii Europene
               
               
                  CI 257/1
               
            
         Decizia Autorității pentru partidele politice europene și fundațiile politice europene
         din 18 mai 2021
         de adoptare a normelor de punere în aplicare a Regulamentului (UE) 2018/1725 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE, în raport cu restricționarea anumitor drepturi ale persoanelor vizate în conformitate cu articolul 25 din respectivul regulament
         (2021/C 257 I/01)
         AUTORITATEA PENTRU PARTIDELE POLITICE EUROPENE ȘI FUNDAȚIILE POLITICE EUROPENE,
         având în vedere Tratatul privind funcționarea Uniunii Europene, în special articolul 16,
         având în vedere Regulamentul (UE) 2018/1725 al Parlamentului European și al Consiliului (1), în special articolul 25 și articolul 45 alineatul (3),
         având în vedere avizul Autorității Europene pentru Protecția Datelor din 28 aprilie 2021, care a fost consultată în temeiul articolului 41 alineatul (2) din Regulamentul (UE) 2018/1725 cu privire la prezenta decizie,
         întrucât:
         
                     (1)
                  
                  
                     Normele de aplicare referitoare la Regulamentul (UE) 2018/1725 (denumite în continuare „normele de aplicare”) au scopul de a preciza condițiile în care Autoritatea are dreptul de a restricționa aplicarea articolelor 14-21, 35 și 36 din Regulamentul (UE) 2018/1725, precum și a articolului 4 din regulamentul menționat, în măsura în care dispozițiile sale corespund drepturilor și obligațiilor prevăzute la articolele 14-21 din regulamentul respectiv, în conformitate cu articolul 25 din regulamentul respectiv.
                  
               
                     (2)
                  
                  
                     În acest cadru, Autoritatea, atunci când aplică restricții în temeiul capitolului II din prezenta decizie, are obligația de a respecta drepturile fundamentale ale persoanelor vizate, astfel cum sunt consacrate la articolul 8 alineatul (1) din Carta drepturilor fundamentale a Uniunii Europene, la articolul 16 alineatul (1) din Tratatul privind funcționarea Uniunii Europene și în Regulamentul (UE) 2018/1725.
                  
               
                     (3)
                  
                  
                     În acest scop, Autoritatea, înainte de a aplica restricții specifice, trebuie să realizeze, de la caz la caz, o evaluare a necesității și a proporționalității restricțiilor respective, ținând seama de riscurile la adresa drepturilor și a libertăților persoanelor vizate.
                  
               
                     (4)
                  
                  
                     Articolul 25 alineatul (5) din Regulamentul (UE) 2018/1725 prevede că normele interne privind restricțiile prevăzute la articolul 25 din regulamentul respectiv se adoptă la cel mai înalt nivel de conducere a instituțiilor Uniunii și se publică în Jurnalul Oficial al Uniunii Europene,
                  
               ADOPTĂ PREZENTA DECIZIE:
         CAPITOLUL I
         
            DISPOZIȚII GENERALE
         
         
            Articolul 1
            Obiectiv
            Prezenta decizie stabilește normele interne în temeiul cărora Autoritatea pentru partidele politice europene și fundațiile politice europene (denumită în continuare „Autoritatea”) poate aplica excepții, derogări sau restricții cu privire la drepturile persoanelor vizate în conformitate cu articolul 25 din Regulamentul (UE) 2018/1725.
         
         
            Articolul 2
            Operatorul
            
               (1)   Autoritatea stabilește scopurile și mijloacele de prelucrare a datelor cu caracter personal și, prin urmare, acționează în calitate de operator în ceea ce privește datele respective în sensul articolul 3 alineatul (8) din Regulamentul (UE) 2018/1725 și astfel cum se menționează la articolul 25 alineatul (2) litera (e) din regulamentul respectiv.
            
            
               (2)   În cazul în care Autoritatea și cel puțin o altă entitate, inclusiv instituțiile și organele Uniunii, stabilesc scopurile și mijloacele unei anumite operațiuni de prelucrare, actorii competenți sunt considerați operatori asociați în sensul articolul 28 alineatul (1) din Regulamentul (UE) 2018/1725.
            
            
               (3)   Operatorul este responsabil de asigurarea faptului că operațiunile de prelucrare sunt efectuate în conformitate cu Regulamentul (UE) 2018/1725 și trebuie să fie în măsură să demonstreze respectarea regulamentului respectiv.
               În special, operatorul este responsabil pentru:
               
                           (a)
                        
                        
                           a pune în aplicare măsuri tehnice și organizatorice adecvate în vederea aplicării principiului protecției datelor începând cu momentul conceperii și a principiului protecției implicite a datelor;
                        
                     
                           (b)
                        
                        
                           a furniza personalului aflat sub autoritatea sa instrucțiuni corespunzătoare pentru a garanta că prelucrarea este legală, echitabilă, transparentă și confidențială și asigură un nivel adecvat de securitate, având în vedere riscurile pe care le implică prelucrarea;
                        
                     
                           (c)
                        
                        
                           a coopera cu responsabilul cu protecția datelor și cu Autoritatea Europeană pentru Protecția Datelor în vederea îndeplinirii atribuțiilor sale, în special transmițându-le informații ca răspuns la solicitările lor;
                        
                     
                           (d)
                        
                        
                           a informa și implica în timp util responsabilul cu protecția datelor, în special în proiecte care implică noi operațiuni de prelucrare a datelor sau modificări semnificative ale operațiunilor existente.
                        
                     
         
         CAPITOLUL II
         
            EXCEPȚII, DEROGĂRI ȘI RESTRICȚII PRIVIND DREPTURILE PERSOANELOR VIZATE
         
         
            SECȚIUNEA 1
         
         
            
               Excepții și derogări
            
         
         
            Articolul 3
            Excepții
            
               (1)   Înainte de aplicarea unei restricții în temeiul secțiunii 2 din prezentul capitol, operatorul analizează dacă se aplică vreuna dintre excepțiile prevăzute în Regulamentul (UE) 2018/1725, în special în temeiul articolului 15 alineatul (4), al articolului 16 alineatul (5), al articolului 19 alineatul (3) și al articolului 35 alineatul (3) din regulamentul respectiv.
            
            
               (2)   În cazul prelucrării în scopuri de arhivare în interes public, precum și al prelucrării în scopuri de cercetare științifică sau istorică ori în scopuri statistice, operatorul analizează dacă se aplică excepții în temeiul articolului 16 alineatul (5) litera (b) și al articolului 19 alineatul (3) litera (d) din Regulamentul (UE) 2018/1725.
            
         
         
            Articolul 4
            Derogări
            
               (1)   În cazul prelucrării în scopuri de arhivare în interes public, operatorul poate aplica derogări în conformitate cu articolul 25 alineatul (4) din Regulamentul (UE) 2018/1725. În acest scop, operatorul poate deroga de la drepturile menționate la articolele 17, 18, 20, 21, 22 și 23 din Regulamentul (UE) 2018/1725, în conformitate cu condițiile prevăzute la articolul 25 alineatul (4) din regulamentul respectiv.
            
            
               (2)   În cazul prelucrării în scopuri de cercetare științifică sau istorică ori în scopuri statistice, operatorul poate aplica derogări în conformitate cu articolul 25 alineatul (3) din Regulamentul (UE) 2018/1725. În acest scop, operatorul poate deroga de la drepturile menționate la articolele 17, 18, 20 și 23 din Regulamentul (UE) 2018/1725 în conformitate cu condițiile prevăzute la articolul 25 alineatul (3) din regulamentul respectiv.
            
            
               (3)   Derogările fac obiectul unor garanții adecvate, în conformitate cu articolul 13 din Regulamentul (UE) 2018/1725 și cu articolul 6 alineatele (1) și (2) din prezenta decizie. Se instituie măsuri tehnice și organizatorice pentru a asigura respectarea reducerii la minimum a datelor și, după caz, a pseudonimizării.
            
         
         
            SECȚIUNEA 2
         
         
            
               Restricții
            
         
         
            Articolul 5
            Obiect și domeniu de aplicare
            
               (1)   Prezenta secțiune prevede condițiile generale în care operatorul poate restricționa aplicarea articolelor 14-21, 35 și 36 din Regulamentul (UE) 2018/1725, precum și a articolului 4 din regulamentul menționat, în măsura în care dispozițiile sale corespund drepturilor și obligațiilor prevăzute la articolele 14-21 din regulamentul respectiv, în conformitate cu articolul 25 din regulamentul respectiv.
               Condițiile generale menționate la primul paragraf sunt completate de dispozițiile anexelor la prezenta decizie, care precizează condițiile în care Autoritatea poate restricționa drepturile persoanelor vizate în cazul fiecăreia dintre activitățile și procedurile sale atunci când sunt prelucrate date cu caracter personal și ar putea fi necesare restricții.
            
            
               (2)   Prezenta secțiune se aplică prelucrării datelor cu caracter personal în scopul activităților și procedurilor desfășurate de Autoritate, astfel cum se prevede în anexele la prezenta decizie.
            
         
         
            Articolul 6
            Garanții
            
               (1)   Datele cu caracter personal vizate de o restricție sunt stocate într-un mediu fizic sau electronic securizat, care previne accesul sau transferul ilegal al datelor către persoane care nu au nevoie să le cunoască.
            
            
               (2)   Înainte de a se aplica o restricție, se evaluează dacă restricția este necesară și proporțională și se evaluează riscurile pentru persoanele vizate, în conformitate cu articolul 12 din prezenta decizie.
            
         
         
            Articolul 7
            Restricții aplicabile
            
               (1)   Sub rezerva articolelor 8 și 13 și a specificațiilor prevăzute în anexele la prezenta decizie, operatorul poate impune restricții cu privire la drepturile persoanei vizate care sunt menționate în mod explicit în anexele aplicabile, în cazul în care exercitarea acestor drepturi ar pune în pericol scopul uneia dintre activitățile sau procedurile prevăzute în anexele respective.
            
            
               (2)   În cazul în care aplică o restricție și, în special, în cazul în care amână, omite sau refuză, integral sau parțial, exercitarea unui drept al persoanei vizate, operatorul procedează în conformitate cu articolul 12 din prezenta decizie.
            
         
         
            Articolul 8
            Dreptul persoanelor vizate de a fi informate despre motivele restricțiilor
            
               (1)   În cazul în care operatorul restricționează dreptul la informare menționat la articolele 15 și 16 din Regulamentul (UE) 2018/1725, persoanele vizate sunt informate, în conformitate cu articolul 25 alineatul (6) din regulamentul respectiv, cu privire la principalele motive care stau la baza aplicării restricției și cu privire la dreptul lor de a depune o plângere la Autoritatea Europeană pentru Protecția Datelor.
            
            
               (2)   Cu toate acestea, furnizarea de informații poate fi amânată, omisă sau refuzată, în urma unei evaluări de la caz la caz, în conformitate cu articolul 25 alineatul (8) din Regulamentul (UE) 2018/1725, atât timp cât ar anula efectul restricției. De îndată ce furnizarea acestor informații nu ar mai anula efectul restricției, informațiile sunt furnizate persoanei vizate.
            
         
         
            Articolul 9
            Dreptul de acces al persoanelor vizate, dreptul la rectificare, dreptul la ștergere, dreptul la restricționarea prelucrării și obligația de notificare
            
               (1)   În cazul în care operatorul restricționează, integral sau parțial, dreptul de acces la datele cu caracter personal de către persoanele vizate, dreptul de rectificare, dreptul de ștergere sau dreptul de restricționare a prelucrării, astfel cum se menționează la articolele 17, 18, 19 și, respectiv, 20 din Regulamentul (UE) 2018/1725, precum și obligația de notificare în temeiul articolului 21 din regulamentul respectiv, operatorul informează persoana vizată, în răspunsul său la cererea de acces, de rectificare, de ștergere sau de restricționare a prelucrării, cu privire la restricția aplicată și la principalele motive care stau la baza acesteia, precum și cu privire la posibilitatea de a depune o plângere la Autoritatea Europeană pentru Protecția Datelor sau de a introduce o cale de atac în fața Curții de Justiție a Uniunii Europene (denumită în continuare „Curtea de Justiție”).
            
            
               (2)   Furnizarea de informații privind motivele restricției menționate la alineatul (1) poate fi amânată, omisă sau refuzată, în urma unei evaluări de la caz la caz, atât timp cât ar anula efectul restricției. De îndată ce furnizarea acestor informații nu ar mai anula efectul restricției, informațiile sunt furnizate persoanei vizate.
            
            
               (3)   În cazul în care dreptul de acces este restricționat integral sau parțial, iar persoana vizată și-a exercitat dreptul de a depune o plângere la Autoritatea Europeană pentru Protecția Datelor, aceasta din urmă informează persoana vizată, și nicio altă persoană, dacă datele au fost prelucrate corect sau, în caz contrar, dacă au fost efectuate corecții în conformitate cu articolul 25 alineatul (7) din Regulamentul (UE) 2018/1725.
            
         
         
            Articolul 10
            Informarea persoanei vizate cu privire la încălcarea securității datelor cu caracter personal
            În cazul în care restricționează aplicarea articolului 35 din Regulamentul (UE) 2018/1725, operatorul procedează în conformitate cu articolul 12 din prezenta decizie. În cazul în care informarea persoanei vizate cu privire la încălcarea securității datelor este restricționată pe această bază, acest lucru este consemnat într-o notă, iar nota este comunicată Autorității Europene pentru Protecția Datelor în momentul notificării încălcării securității datelor cu caracter personal.
         
         
            Articolul 11
            Confidențialitatea comunicațiilor electronice
            În cazul în care restricționează obligația de a asigura confidențialitatea comunicațiilor electronice menționată la articolul 36 din Regulamentul (UE) 2018/1725, operatorul procedează în conformitate cu articolul 12 din prezenta decizie.
         
         
            Articolul 12
            Evaluarea necesității și a proporționalității, consemnarea și înregistrarea restricțiilor
            
               (1)   Înainte de aplicarea oricăror restricții specifice, operatorul evaluează de la caz la caz dacă restricțiile sunt necesare și proporționale, luând în considerare articolul 25 alineatele (2) și (8) din Regulamentul (UE) 2018/1725.
            
            
               (2)   Evaluarea respectivă precizează în scris motivele oricărei restricții aplicate în temeiul prezentei decizii și include o examinare a riscurilor la adresa drepturilor și libertăților persoanelor vizate în cauză, în special a riscului ca datele lor cu caracter personal să fie prelucrate în continuare fără cunoștința lor și ca ele să fie împiedicate să își exercite drepturile în conformitate cu Regulamentul (UE) 2018/1725, precum și a modului în care exercitarea drepturilor persoanelor vizate ar periclita scopul uneia dintre activitățile sau procedurile desfășurate de autoritate, astfel cum sunt definite în anexele la prezenta decizie.
            
            
               (3)   Evaluările sunt stocate într-un registru central și puse la dispoziția Autorității Europene pentru Protecția Datelor, la cerere.
            
            
               (4)   În cazul în care operatorul restricționează dreptul la confidențialitatea comunicațiilor electronice menționat la articolul 36 din Regulamentul (UE) 2018/1725 în temeiul acestui articol, operatorul informează persoana vizată, în răspunsul său la o eventuală cerere a persoanei vizate cu privire la principalele motive care stau la baza aplicării restricției și cu privire la dreptul de a depune o plângere la Autoritatea Europeană pentru Protecția Datelor.
            
            
               (5)   Furnizarea de informații menționată la alineatul (4) poate fi amânată, omisă sau refuzată, în urma unei evaluări de la caz la caz, atât timp cât ar anula efectul restricției. De îndată ce furnizarea acestor informații nu ar mai anula efectul restricției, informațiile sunt furnizate persoanei vizate.
            
         
         
            Articolul 13
            Durata restricțiilor
            
               (1)   Restricțiile menționate în prezenta decizie, coroborate cu anexele aplicabile ale prezentei decizii, se aplică atâta timp cât motivele care le justifică rămân aplicabile.
            
            
               (2)   În cazul în care motivele care stau la baza unei restricții menționate în prezenta decizie, coroborate cu anexele la prezenta decizie aplicabile, încetează să existe, operatorul ridică restricția respectivă. În același timp, operatorul furnizează persoanei vizate principalele motive care stau la baza restricției și informează persoana vizată cu privire la posibilitatea de a depune în orice moment o plângere la Autoritatea Europeană pentru Protecția Datelor sau de a introduce o cale de atac în fața Curții de Justiție.
            
            
               (3)   Operatorul evaluează aplicarea restricțiilor menționate în prezenta decizie, coroborate cu anexele la prezenta decizie aplicabile, din șase în șase luni de la adoptarea acesteia și la încheierea procedurii relevante. Ulterior, în scopul activităților și procedurilor prevăzute în anexele I, II, III, IV, V, VI, VII și VIII la prezenta decizie, operatorul monitorizează nevoia de a menține fiecare dintre restricții o dată pe an.
            
         
         
            Articolul 14
            Reexaminarea de către responsabilul cu protecția datelor
            
               (1)   Responsabilul cu protecția datelor este informat, fără întârzieri nejustificate, ori de câte ori drepturile persoanelor vizate sunt restricționate în conformitate cu prezenta secțiune. Responsabilul cu protecția datelor este consultat, în măsura posibilului, înaintea procedurii de restricționare și pe parcursul ei și este implicat în evaluare. Implicarea responsabilului cu protecția datelor este documentată într-o notă redactată de operator. Nota documentează informațiile care au fost comunicate responsabilului cu protecția datelor.
               La cerere, responsabilului cu protecția datelor i se asigură accesul la orice documente care conțin elemente de fapt și de drept justificative.
            
            
               (2)   Responsabilul cu protecția datelor poate solicita operatorului o reexaminare a restricțiilor. Responsabilul cu protecția datelor este informat în scris cu privire la rezultatul reexaminării solicitate.
            
         
         CAPITOLUL III
         
            DISPOZIȚII FINALE
         
         
            Articolul 15
            Anexe
            Anexele la prezenta decizie fac parte integrantă din prezenta decizie.
         
         
            Articolul 16
            Intrare în vigoare
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
         
         
            Adoptată la Bruxelles, 18 mai 2021.
            
               
                  Pentru Autoritatea pentru partidele politice europene și fundațiile politice europene
               
               
                  Directorul
               
               M. ADAM
            
         
         
            (1)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).
      
      
         
            ANEXA I
            Proceduri disciplinare, anchete administrative și investigații privind chestiuni legate de personal
            (1)   Obiect și domeniu de aplicare
            
            
                     
                        1.
                     
                     
                        Prezenta anexă se aplică prelucrării datelor cu caracter personal de către operator în scopul procedurilor prevăzute la punctul 2.
                     
                  
                     
                        2.
                     
                     
                        Prezenta anexă stabilește condițiile specifice în care, atunci când desfășoară proceduri disciplinare, anchete administrative și investigații privind chestiuni legate de personal în temeiul articolul 86 și al anexei IX la Statutul funcționarilor, precum și investigații în contextul cererilor de asistență prezentate în temeiul articolul 24 din Statutul funcționarilor în ceea ce privește presupuse cazuri de hărțuire, operatorul poate restricționa aplicarea articolelor 14-21, 35 și 36 din Regulamentul (UE) 2018/1725, precum și a articolului 4 din același regulament, în măsura în care dispozițiile acestuia corespund drepturilor și obligațiilor prevăzute la articolele 14-21 din regulamentul respectiv, pentru a proteja:
                        
                                    (a)
                                 
                                 
                                    alte obiective importante de interes public general ale Uniunii, cum ar fi capacitatea Autorității de a-și îndeplini obligațiile în temeiul Statutului funcționarilor și de a-și desfășura politica internă de personal, în conformitate cu articolul 25 alineatul (1) litera (c) din Regulamentul (UE) 2018/1725;
                                 
                              
                                    (b)
                                 
                                 
                                    prevenirea, investigarea, depistarea și urmărirea penală a încălcării eticii în cazul profesiilor reglementate, în conformitate cu articolul 25 alineatul (1) litera (f) din Regulamentul (UE) 2018/1725;
                                 
                              
                                    (c)
                                 
                                 
                                    o funcție de monitorizare, inspecție sau reglementare legată, chiar și ocazional, de exercitarea autorității oficiale în cazurile menționate la articolul 25 alineatul (1) litera (c) din Regulamentul (UE) 2018/1725, în conformitate cu articolul 25 alineatul (1) litera (g) din același regulament; și
                                 
                              
                                    (d)
                                 
                                 
                                    protecția drepturilor și libertăților altor persoane vizate, în conformitate cu articolul 25 alineatul (1) litera (h) din Regulamentul (UE) 2018/1725.
                                 
                              
                  
                     
                        3.
                     
                     
                        Prezenta anexă se aplică următoarelor categorii de date cu caracter personal:
                        
                                    (a)
                                 
                                 
                                    date de identificare;
                                 
                              
                                    (b)
                                 
                                 
                                    date de contact;
                                 
                              
                                    (c)
                                 
                                 
                                    date profesionale;
                                 
                              
                                    (d)
                                 
                                 
                                    date privind prezența persoanelor;
                                 
                              
                                    (e)
                                 
                                 
                                    date privind activitățile externe ale persoanelor;
                                 
                              
                                    (f)
                                 
                                 
                                    date care dezvăluie originea rasială sau etnică, convingerile religioase sau filozofice sau date privind starea de sănătate;
                                 
                              
                                    (g)
                                 
                                 
                                    orice alte date referitoare la obiectul procedurilor disciplinare relevante, al anchetelor administrative și al investigațiilor privind chestiuni legate de personal realizate de Autoritate.
                                 
                              
                  (2)   Restricții aplicabile
            
            Sub rezerva articolelor 8-13 din prezenta decizie, operatorul poate restricționa aplicarea articolelor 14-21, 35 și 36 din Regulamentul (UE) 2018/1725, precum și a articolului 4 din același regulament, în măsura în care dispozițiile sale corespund drepturilor și obligațiilor prevăzute la articolele 14-21 din regulamentul respectiv, în cazul în care exercitarea acestor drepturi ar periclita scopul și eficacitatea procedurilor disciplinare, a anchetelor administrative sau a investigațiilor privind chestiuni legate de personal, inclusiv a investigațiilor privind presupusele cazuri de hărțuire sau ar afecta în mod negativ drepturile și libertățile altor persoane vizate.
         
      
      
         
            ANEXA II
            Procedurile de selecție
            (1)   Obiect și domeniu de aplicare
            
            
                     
                        1.
                     
                     
                        Prezenta anexă se aplică prelucrării datelor cu caracter personal de către operator în scopul realizării procedurilor de selecție.
                     
                  
                     
                        2.
                     
                     
                        Prezenta anexă stabilește condițiile specifice în care, atunci când se desfășoară proceduri de selecție (1), operatorul poate restricționa aplicarea articolul 17 din Regulamentul (UE) 2018/1725, pentru a proteja:
                        
                                    (a)
                                 
                                 
                                    alte obiective importante de interes public general ale Uniunii, cum ar fi capacitatea Autorității de a-și îndeplini obligațiile în temeiul Statutului funcționarilor și de a-și desfășura politica internă de personal, în conformitate cu articolul 25 alineatul (1) litera (c) din regulamentul respectiv; și
                                 
                              
                                    (b)
                                 
                                 
                                    protecția drepturilor și libertăților altor persoane vizate, în conformitate cu articolul 25 alineatul (1) litera (h) din Regulamentul (UE) 2018/1725.
                                 
                              
                  
                     
                        3.
                     
                     
                        Prezenta anexă se aplică următoarelor categorii de date cu caracter personal:
                        
                                    (a)
                                 
                                 
                                    date de identificare;
                                 
                              
                                    (b)
                                 
                                 
                                    date de contact;
                                 
                              
                                    (c)
                                 
                                 
                                    date profesionale;
                                 
                              
                                    (d)
                                 
                                 
                                    discursuri înregistrate sau teste ale candidaților;
                                 
                              
                                    (e)
                                 
                                 
                                    fișe de evaluare;
                                 
                              
                                    (f)
                                 
                                 
                                    orice alte date legate de procedurile de selecție relevante realizate de Autoritate.
                                 
                              
                  (2)   Restricții aplicabile
            
            Sub rezerva articolelor 8-13 din prezenta decizie, operatorul poate restricționa aplicarea dreptului persoanelor vizate de a avea acces la datele lor cu caracter personal, în temeiul articolul 17 din Regulamentul (UE) 2018/1725, în cazul în care exercitarea acestui drept ar periclita scopul și eficacitatea unor astfel de proceduri de selecție, în special prin dezvăluirea evaluărilor efectuate de comitetele de selecție sau ar afecta în mod negativ drepturile și libertățile altor persoane vizate, în special prin dezvăluirea datelor cu caracter personal ale altor candidați. Restricția privind protecția drepturilor și libertăților altor persoane vizate se aplică numai în circumstanțe cu totul excepționale.
            (3)   Durata restricțiilor
            
            Prin derogare de la articolul 13 din prezenta decizie, se aplică următoarele norme în ceea ce privește durata restricțiilor:
            
                        —
                     
                     
                        restricțiile aplicate în temeiul prezentei anexe continuă să se aplice atâta timp cât motivele care le justifică rămân aplicabile;
                     
                  
                        —
                     
                     
                        operatorul ridică restricția în cazul în care motivele care stau la baza unei restricții nu mai există și persoana vizată a solicitat din nou accesul la datele cu caracter personal în cauză. În același timp, operatorul furnizează persoanei vizate principalele motive care stau la baza restricției și informează persoana vizată cu privire la posibilitatea de a depune în orice moment o plângere la Autoritatea Europeană pentru Protecția Datelor sau de a introduce o cale de atac în fața Curții de Justiție.
                     
                  
               (1)  Printre acestea se numără procedurile de selecție pentru agenții temporari și contractuali, precum și concursurile interne.
         
      
      
         
            ANEXA III
            Examinarea plângerilor depuse de membri ai personalului
            (1)   Obiect și domeniu de aplicare
            
            
                     
                        1.
                     
                     
                        Prezenta anexă se aplică prelucrării datelor cu caracter personal de către operator în scopul tratării plângerilor în temeiul Statutului funcționarilor.
                     
                  
                     
                        2.
                     
                     
                        Prezenta anexă stabilește condițiile specifice în care, atunci când se examinează plângeri ale personalului în conformitate cu articolul 90 din Statutul funcționarilor (1), operatorul poate restricționa aplicarea articolelor 14-21, 35 și 36 din Regulamentul (UE) 2018/1725, precum și a articolului 4 din același regulament, în măsura în care dispozițiile sale corespund drepturilor și obligațiilor prevăzute la articolele 14-21 din regulamentul respectiv, pentru a proteja:
                        
                                    (a)
                                 
                                 
                                    alte obiective importante de interes public general ale Uniunii, cum ar fi capacitatea Autorității de a-și îndeplini obligațiile în temeiul Statutului funcționarilor, în conformitate cu articolul 25 alineatul (1) litera (c) din Regulamentul (UE) 2018/1725; și
                                 
                              
                                    (b)
                                 
                                 
                                    prevenirea, investigarea, depistarea și urmărirea penală a încălcării eticii în cazul profesiilor reglementate, în conformitate cu articolul 25 alineatul (1) litera (f) din Regulamentul (UE) 2018/1725.
                                 
                              
                  
                     
                        3.
                     
                     
                        Prezenta anexă se aplică următoarelor categorii de date cu caracter personal:
                        
                                    (a)
                                 
                                 
                                    date de identificare;
                                 
                              
                                    (b)
                                 
                                 
                                    date de contact;
                                 
                              
                                    (c)
                                 
                                 
                                    date profesionale;
                                 
                              
                                    (d)
                                 
                                 
                                    orice alte date legate de plângerile relevante depuse de membri ai personalului.
                                 
                              
                  (2)   Restricții aplicabile
            
            Sub rezerva articolelor 8-13 din prezenta decizie, operatorul poate restricționa aplicarea articolelor 14-21, 35 și 36 din Regulamentul (UE) 2018/1725, precum și a articolului 4 din același regulament, în măsura în care dispozițiile sale corespund drepturilor și obligațiilor prevăzute la articolele 14-21 din regulamentul respectiv, în cazul în care exercitarea acestor drepturi ar periclita procedurile legate de plângerile depuse în temeiul Statutului funcționarilor.
            
               (1)  În cadrul examinării plângerilor membrilor personalului în temeiul articolul 90 din Statutul funcționarilor, Autoritatea poate prelucra datele cu caracter personal ale membrilor personalului, alții decât reclamantul, în scopul verificării respectării principiul egalității de tratament.
         
      
      
         
            ANEXA IV
            Auditurile interne
            (1)   Obiect și domeniu de aplicare
            
            
                     
                        1.
                     
                     
                        Prezenta anexă se aplică prelucrării datelor cu caracter personal de către operator în scopul efectuării auditurilor interne.
                     
                  
                     
                        2.
                     
                     
                        Prezenta anexă stabilește condițiile specifice în care, atunci când realizează audituri interne în sensul Regulamentului (UE, Euratom) 2018/1046 (1), operatorul poate restricționa aplicarea articolelor 14-21, 35 și 36 din Regulamentul (UE) 2018/1725, precum și a articolului 4 din același regulament, în măsura în care dispozițiile sale corespund drepturilor și obligațiilor prevăzute la articolele 14-21 din regulamentul respectiv, pentru a proteja:
                        
                                    (a)
                                 
                                 
                                    alte obiective importante de interes public general ale Uniunii sau ale unui stat membru, în special interesul financiar al Uniunii sau al unui stat membru, în conformitate cu articolul 25 alineatul (1) litera (c) din Regulamentul (UE) 2018/1725; și
                                 
                              
                                    (b)
                                 
                                 
                                    o funcție de monitorizare, inspecție sau reglementare legată, chiar și ocazional, de exercitarea autorității oficiale în cazurile menționate la articolul 25 alineatul (1) litera (c) din Regulamentul (UE) 2018/1725, în conformitate cu articolul 25 alineatul (1) litera (g) din același regulament.
                                 
                              
                  
                     
                        3.
                     
                     
                        Prezenta anexă se aplică următoarelor categorii de date cu caracter personal:
                        
                                    (a)
                                 
                                 
                                    date de identificare;
                                 
                              
                                    (b)
                                 
                                 
                                    date de contact;
                                 
                              
                                    (c)
                                 
                                 
                                    date profesionale;
                                 
                              
                                    (d)
                                 
                                 
                                    date financiare;
                                 
                              
                                    (e)
                                 
                                 
                                    date privind traficul;
                                 
                              
                                    (f)
                                 
                                 
                                    date privind prezența persoanelor;
                                 
                              
                                    (g)
                                 
                                 
                                    date privind activitățile externe ale persoanelor;
                                 
                              
                                    (h)
                                 
                                 
                                    date privind afilierea politică;
                                 
                              
                                    (i)
                                 
                                 
                                    orice alte date legate de obiectul activității de audit relevante.
                                 
                              
                  (2)   Restricții aplicabile
            
            Sub rezerva articolelor 8-13 din prezenta decizie, operatorul poate restricționa aplicarea articolelor 14-21, 35 și 36 din Regulamentul (UE) 2018/1725, precum și a articolului 4 din același regulament, în măsura în care dispozițiile sale corespund drepturilor și obligațiilor prevăzute la articolele 14-21 din regulamentul respectiv, în cazul în care exercitarea acestor drepturi ar periclita efectuarea auditurilor interne de către Autoritate.
            
               (1)  Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO L 193, 30.7.2018, p. 1).
         
      
      
         
            ANEXA V
            Proceduri judiciare
            (1)   Obiect și domeniu de aplicare
            
            
                     
                        1.
                     
                     
                        Prezenta anexă se aplică prelucrării datelor cu caracter personal de către operator în scopul realizării procedurilor judiciare.
                     
                  
                     
                        2.
                     
                     
                        Prezenta anexă stabilește condițiile generale în care operatorul poate restricționa aplicarea articolelor 14-21, 35 și 36 din Regulamentul (UE) 2018/1725, precum și a articolului 4 din același regulament, în măsura în care dispozițiile sale corespund drepturilor și obligațiilor prevăzute la articolele 14-21 din regulamentul respectiv, pentru a garanta protejarea procedurilor judiciare, în conformitate cu articolul 25 alineatul (1) litera (e).
                     
                  
                     
                        3.
                     
                     
                        Prezenta anexă se aplică următoarelor categorii de date cu caracter personal:
                        
                                    (a)
                                 
                                 
                                    date de identificare;
                                 
                              
                                    (b)
                                 
                                 
                                    date de contact;
                                 
                              
                                    (c)
                                 
                                 
                                    date profesionale;
                                 
                              
                                    (d)
                                 
                                 
                                    date financiare;
                                 
                              
                                    (e)
                                 
                                 
                                    date privind traficul;
                                 
                              
                                    (f)
                                 
                                 
                                    date privind prezența persoanelor;
                                 
                              
                                    (g)
                                 
                                 
                                    date privind activitățile externe ale persoanelor;
                                 
                              
                                    (h)
                                 
                                 
                                    orice alte date legate de obiectul procedurilor judiciare relevante.
                                 
                              
                  (2)   Restricții aplicabile
            
            Sub rezerva articolelor 8-13 din prezenta decizie, operatorul poate restricționa aplicarea articolelor 14-21, 35 și 36 din Regulamentul (UE) 2018/1725, precum și a articolului 4 din același regulament, în măsura în care dispozițiile sale corespund drepturilor și obligațiilor prevăzute la articolele 14-21 din regulamentul respectiv, în cazul în care exercitarea acestor drepturi ar periclita efectuarea procedurilor judiciare.
         
      
      
         
            ANEXA VI
            Activități de verificare, monitorizare și investigare
            (1)   Obiect și domeniu de aplicare
            
            
                     
                        1.
                     
                     
                        Prezenta anexă se aplică prelucrării datelor cu caracter personal de către operator în scopul efectuării activităților de verificare, monitorizare și investigare în sensul punctului 2.
                     
                  
                     
                        2.
                     
                     
                        Prezenta anexă stabilește condițiile specifice în care, atunci când efectuează activități de verificare, monitorizare și investigare cu privire la partide politice europene, fundații politice europene și solicitanți ai înregistrării, operatorul poate restricționa aplicarea articolelor 14-21, 35 și 36 din Regulamentul (UE) 2018/1725, precum și a articolului 4 din același regulament, în măsura în care dispozițiile sale corespund drepturilor și obligațiilor prevăzute la articolele 14-21 din regulamentul respectiv, pentru a proteja:
                        
                                    (a)
                                 
                                 
                                    alte obiective importante de interes public general ale Uniunii sau ale unui stat membru, în special înregistrarea și supravegherea partidelor politice europene și a fundațiilor politice europene în conformitate cu misiunea conferită Autorității în temeiul Regulamentului (UE, Euratom) nr. 1141/2014 (1);
                                 
                              
                                    (b)
                                 
                                 
                                    alte obiective importante de interes public general ale Uniunii sau ale unui stat membru, în special interesul financiar al Uniunii sau al unui stat membru, în conformitate cu articolul 25 alineatul (1) litera (c) din regulamentul respectiv;
                                 
                              
                                    (c)
                                 
                                 
                                    o funcție de monitorizare, inspecție sau reglementare legată, chiar și ocazional, de exercitarea autorității oficiale în cazurile menționate la articolul 25 alineatul (1) literele (b) și (c) din Regulamentul (UE) 2018/1725, în conformitate cu articolul 25 alineatul (1) litera (g) din același regulament; și
                                 
                              
                                    (d)
                                 
                                 
                                    prevenirea, investigarea, depistarea și urmărirea penală a infracțiunilor sau executarea sancțiunilor penale, în conformitate cu articolul 25 alineatul (1) litera (b) din Regulamentul (UE) 2018/1725;
                                 
                              
                  
                     
                        3.
                     
                     
                        Prezenta anexă se aplică următoarelor categorii de date cu caracter personal:
                        
                                    (a)
                                 
                                 
                                    date de identificare;
                                 
                              
                                    (b)
                                 
                                 
                                    date de contact;
                                 
                              
                                    (c)
                                 
                                 
                                    date profesionale;
                                 
                              
                                    (d)
                                 
                                 
                                    date financiare;
                                 
                              
                                    (e)
                                 
                                 
                                    date privind traficul;
                                 
                              
                                    (f)
                                 
                                 
                                    date privind prezența persoanelor;
                                 
                              
                                    (g)
                                 
                                 
                                    date privind activitățile externe ale persoanelor;
                                 
                              
                                    (h)
                                 
                                 
                                    date privind afilierea politică;
                                 
                              
                                    (i)
                                 
                                 
                                    orice alte date legate de obiectul monitorizării și investigațiilor relevante efectuate de Autoritate.
                                 
                              
                  (2)   Restricții aplicabile
            
            Sub rezerva articolelor 8-13 din prezenta decizie, operatorul poate restricționa aplicarea articolelor 14-21, 35 și 36 din Regulamentul (UE) 2018/1725, precum și a articolului 4 din același regulament, în măsura în care dispozițiile sale corespund drepturilor și obligațiilor prevăzute la articolele 14-21 din regulamentul respectiv, în cazul în care exercitarea acestor drepturi ar periclita scopul și eficacitatea activităților de verificare, monitorizare și investigare efectuate de Autoritate, inclusiv prin dezvăluirea instrumentelor și metodelor lor de investigare.
            
               (1)  Regulamentul (UE, Euratom) nr. 1141/2014 al Parlamentului European și al Consiliului din 22 octombrie 2014 privind statutul și finanțarea partidelor politice europene și a fundațiilor politice europene (JO L 317, 4.11.2014, p. 1).
         
      
      
         
            ANEXA VII
            Cooperarea cu Oficiul European de Luptă Antifraudă („OLAF”)
            (1)   Obiect și domeniu de aplicare
            
            
                     
                        1.
                     
                     
                        Prezenta anexă se aplică prelucrării datelor cu caracter personal, în special transferului de date cu caracter personal de către operator, în scopul de a furniza OLAF informații și documente, de a aduce cazuri în atenția OLAF sau de a prelucra informații și documente care provin de la OLAF.
                     
                  
                     
                        2.
                     
                     
                        Prezenta anexă stabilește condițiile specifice în care, atunci când se furnizează informații și documente către OLAF, la cererea OLAF sau din proprie inițiativă, atunci când este sesizat OLAF sau când se prelucrează informații și documente provenind de la OLAF, operatorul poate restricționa aplicarea articolelor 14-21, 35 și 36 din Regulamentul (UE) 2018/1725, precum și a articolului 4 din același regulament, în măsura în care dispozițiile sale corespund drepturilor și obligațiilor prevăzute la articolele 14-21 din regulamentul respectiv, pentru a proteja:
                        
                                    (a)
                                 
                                 
                                    prevenirea, investigarea, depistarea și urmărirea penală a infracțiunilor sau executarea sancțiunilor penale, în conformitate cu articolul 25 alineatul (1) litera (b) din Regulamentul (UE) 2018/1725; și
                                 
                              
                                    (b)
                                 
                                 
                                    prevenirea, investigarea, depistarea și urmărirea penală a încălcării eticii în cazul profesiilor reglementate, în conformitate cu articolul 25 alineatul (1) litera (f) din Regulamentul (UE) 2018/1725.
                                 
                              
                  
                     
                        3.
                     
                     
                        Înainte de a aplica o restricție în temeiul punctului 2, operatorul consultă OLAF cu privire la necesitatea unei astfel de restricții, cu excepția cazului în care există certitudinea că o restricție este indispensabilă din motivele prevăzute la punctul 2 literele (a) și (b) sau dacă o astfel de consultare ar pune în pericol activitățile OLAF.
                     
                  
                     
                        4.
                     
                     
                        Prezenta anexă nu se aplică prelucrării datelor cu caracter personal în cazul cărora OLAF acționează în calitate de operator, în special în cazul în care OLAF prelucrează datele cu caracter personal deținute în clădirile Autorității în temeiul articolului 4 alineatul (2) și al articolului 6 din Regulamentul (UE, Euratom) nr. 883/2013 al Parlamentului European și al Consiliului (1).
                     
                  
                     
                        5.
                     
                     
                        Prezenta anexă se aplică următoarelor categorii de date cu caracter personal:
                        
                                    (a)
                                 
                                 
                                    date de identificare;
                                 
                              
                                    (b)
                                 
                                 
                                    date de contact;
                                 
                              
                                    (c)
                                 
                                 
                                    date profesionale;
                                 
                              
                                    (d)
                                 
                                 
                                    date financiare;
                                 
                              
                                    (e)
                                 
                                 
                                    date privind traficul;
                                 
                              
                                    (f)
                                 
                                 
                                    date privind prezența persoanelor;
                                 
                              
                                    (g)
                                 
                                 
                                    date privind activitățile externe ale persoanelor;
                                 
                              
                                    (h)
                                 
                                 
                                    date privind afilierea politică;
                                 
                              
                                    (i)
                                 
                                 
                                    orice alte date referitoare la obiectul investigației relevante efectuate de OLAF sau de Autoritate în cooperare cu OLAF.
                                 
                              
                  (2)   Restricții aplicabile
            
            
                     
                        1.
                     
                     
                        Sub rezerva articolelor 8-13 din prezenta decizie, operatorul poate restricționa aplicarea articolelor 14-21, 35 și 36 din Regulamentul (UE) 2018/1725, precum și a articolului 4 din același regulament în măsura în care dispozițiile sale corespund drepturilor și obligațiilor prevăzute la articolele 14-21 din regulamentul respectiv, în cazul în care exercitarea acestor drepturi ar periclita scopul și eficacitatea activităților de investigație ale OLAF sau ale activităților de investigație ale Autorității în cooperare cu OLAF, inclusiv prin dezvăluirea instrumentelor și metodelor lor de investigare.
                     
                  
                     
                        2.
                     
                     
                        Sub rezerva articolelor 8-13 din prezenta decizie, Autoritatea poate restricționa drepturile și obligațiile menționate la punctul 1 în ceea ce privește datele cu caracter personal obținute de la OLAF în cazul în care exercitarea acestor drepturi și obligații ar putea fi restricționată de OLAF în temeiul articolului 2 alineatul (3) din Decizia (UE) 2018/1962 a Comisiei (2).
                     
                  
               (1)  Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentului (CE) nr. 1073/1999 al Parlamentului European și al Consiliului și a Regulamentului (Euratom) nr. 1074/1999 al Consiliului (JO L 248, 18.9.2013, p. 1).
            
               (2)  Decizia (UE) 2018/1962 a Comisiei din 11 decembrie 2018 de stabilire a normelor interne privind prelucrarea datelor cu caracter personal de către Oficiul European de Luptă Antifraudă (OLAF) în ceea ce privește furnizarea de informații persoanelor vizate și restricționarea anumitor drepturi ale acestora în conformitate cu articolul 25 din Regulamentul (UE) 2018/1725 al Parlamentului European și al Consiliului (JO L 315, 12.12.2018, p. 41).
         
      
      
         
            ANEXA VIII
            Cooperarea cu statele membre în contextul anchetelor penale sau financiare
            (1)   Obiect și domeniu de aplicare
            
            
                     
                        1.
                     
                     
                        Prezenta anexă se aplică prelucrării datelor cu caracter personal, în special transferului de date cu caracter personal de către operator în scopul transmiterii către autoritățile naționale de informații și documente solicitate de acestea în cadrul anchetelor lor penale sau financiare.
                     
                  
                     
                        2.
                     
                     
                        Prezenta anexă stabilește condițiile specifice în care, atunci când se furnizează autorităților naționale informații și documente solicitate de acestea în cadrul anchetelor lor penale sau financiare (1), operatorul poate restricționa aplicarea articolelor 14-21, 35 și 36 din Regulamentul (UE) 2018/1725, precum și a articolului 4 din același regulament, în măsura în care dispozițiile sale corespund drepturilor și obligațiilor prevăzute la articolele 14-21 din regulamentul respectiv, pentru a proteja:
                        
                                    (a)
                                 
                                 
                                    prevenirea, investigarea, depistarea și urmărirea penală a infracțiunilor sau executarea sancțiunilor penale, în conformitate cu articolul 25 alineatul (1) litera (b) din Regulamentul (UE) 2018/1725;
                                 
                              
                                    (b)
                                 
                                 
                                    protejarea independenței judiciare și a procedurilor judiciare, în conformitate cu articolul 25 alineatul (1) litera (e) din Regulamentul (UE) 2018/1725; și
                                 
                              
                                    (c)
                                 
                                 
                                    prevenirea, investigarea, depistarea și urmărirea penală a încălcării eticii în cazul profesiilor reglementate, în conformitate cu articolul 25 alineatul (1) litera (f) din Regulamentul (UE) 2018/1725.
                                 
                              
                  
                     
                        3.
                     
                     
                        Prezenta anexă se aplică următoarelor categorii de date cu caracter personal:
                        
                                    (a)
                                 
                                 
                                    date de identificare;
                                 
                              
                                    (b)
                                 
                                 
                                    date de contact;
                                 
                              
                                    (c)
                                 
                                 
                                    date profesionale;
                                 
                              
                                    (d)
                                 
                                 
                                    date financiare;
                                 
                              
                                    (e)
                                 
                                 
                                    comunicații electronice;
                                 
                              
                                    (f)
                                 
                                 
                                    date privind traficul;
                                 
                              
                                    (g)
                                 
                                 
                                    date privind prezența persoanelor;
                                 
                              
                                    (h)
                                 
                                 
                                    orice alte date legate de obiectul anchetei relevante realizate de autoritățile naționale.
                                 
                              
                  (2)   Restricții aplicabile
            
            Sub rezerva articolelor 8-13 din prezenta decizie, operatorul poate restricționa aplicarea articolelor 14-21, 35 și 36 din Regulamentul (UE) 2018/1725, precum și a articolului 4 din același regulament, în măsura în care dispozițiile sale corespund drepturilor și obligațiilor prevăzute la articolele 14-21 din regulamentul respectiv, în cazul în care exercitarea acestor drepturi ar periclita scopul și eficacitatea anchetelor penale și financiare naționale.
            
               (1)  Autoritatea trebuie să furnizeze autorităților naționale informațiile și documentele solicitate în conformitate cu principiul cooperării loiale consacrat la articolul 4 alineatul (3) din Tratatul privind Uniunea Europeană.